
26                                                                  DR 30.7.2018                                                       

 
Selain daripada itu, saya juga terpanggil membangkitkan isu penghantaran surat 

kepada CIA untuk meminta sokongan Amerika Syarikat menjelang Pilihanraya Umum Ke-14. 
Setiap pemimpin harus bertanggungjawab atas tindak tanduknya.  Saya harap kerajaan akan 
melakukan siasatan terhadap perkara yang serius ini dan laporkan hasil siasatan kepada 
Dewan yang mulia ini dengan kadar segera.   

Tuan Yang di-Pertua, dalam usaha meningkatkan kemajuan dan perkembangan 
ekonomi di kawasan saya, Taiping juga dikenali sebagai bandar warisan sejarah. Saya 
terpanggil untuk membangkitkan dua projek yang kian lama diutarakan tetapi masih belum 
dilaksanakan. Demi menggiatkan lagi aktiviti pelancongan dan menarik lebih ramai pelawat 
ke destinasi peranginan Bukit Larut, Projek Kereta Kabel Bukit Larut yang telah dirancang 
pada abad yang lalu haruslah dilaksanakan.   

Kedua, Projek Menaik Taraf Pasar Besar Taiping yang mewarisi reka bentuk yang 
unik dan bersejarah juga harus dilaksanakan dalam masa terdekat. Cadangan mewujudkan 
Pasar Besar Taiping yang bersejarah mengikut idea dan model Fremantle Markets di Perth, 
Australia akan menjadi bangunan bersejarah tersebut satu destinasi utama untuk menarik 
pelawat domestik dan luar negara mengunjungi bandar warisan Taiping. Sedikit lagi ya.   

Oleh itu, demi rakyat Taiping, saya terpanggil memohon Menteri Pelancongan 
dengan sokongan Menteri Kewangan akan menyasarkan pembangunan bandar Taiping 
sebagai bandar warisan sejarah untuk tiga tahun yang akan datang.   

Akhir kata, saya memohon menyokong Usul. Sekian, terima kasih.   

Timbalan Yang di-Pertua [Tuan Nga Kor Ming]: Terima kasih Yang Berhormat 
Taiping kerana telah membawakan suara orang Perak.  Sekarang saya menjemput Yang 
Berhormat Jasin.  

 

12.08 tgh.                 

 Datuk Seri Haji Ahmad bin Hamzah [Jasin]: Bismillahi Rahmani Rahim. Terima 
kasih Tuan Yang di-Pertua, memberikan saya peluang untuk bersama-sama mengambil 
bahagian dalam perbahasan Menjunjung Kasih Titah Duli Yang Maha Mulia Seri Paduka 
Baginda Yang di-Pertuan Agong.   

Pertama, saya ingin mengucapkan setinggi-tinggi tahniah kepada Kerajaan Pakatan 
Harapan yang telah berjaya untuk membentuk kerajaan. Akan tetapi, sepatutnya Pakatan 
Harapan tidak perlu mengambil masa yang panjang untuk merancakkan lagi ekonomi kita 
kerana Kerajaan Barisan Nasional yang lalu telah menyerahkan sebuah negara dalam 
keadaan yang aman, keadaan yang makmur dan juga maju.  Kalau kita lihat, Malaysia adalah 
negara nombor tiga paling aman di Asia dan tangga ke-29 dalam dunia.   

■1210 

 Kedua, menurut Human Development Index, Malaysia adalah negara ke-59 termaju 
dalam kalangan 168 buah negara di dunia. Daya saing kita berada pada tangga ke-23 seluruh 
dunia. Nilai GDP kita ialah kira-kira RM1.3 trilion dengan pertumbuhan yang kukuh iaitu 
sebanyak 5.9 peratus pada tahun 2017. Full employment, kadar inflasi kita hanya pada kadar 
1.4 peratus pada April 2018. Pendapatan isi rumah pula telah meningkat, kadar kemiskinan 
kita hampir sifar iaitu sebanyak 0.4 peratus pada tahun 2016. 

Daripada struktur ekonomi, Kerajaan Barisan Nasional telah berjaya 
mentransformasikan serta mempelbagaikan ekonomi kita agar kita kurang bergantung 
kepada pulangan komoditi dan kita berjaya melebarkan base kita untuk memungut hasil 
kerajaan melalui GST.  

Oleh yang demikian, defisit fiskal kita telah dapat diturunkan kepada tiga peratus 
pada tahun 2017. Lalu negara kita telah mendapat financial rating yang cukup baik dan ini 
satu cabaran utama kepada Kerajaan Pakatan Harapan sama ada mereka mempunyai 
kemampuan untuk mempertahankan kejayaan yang telah dicapai oleh Kerajaan Barisan 
Nasional yang lalu.  

 

 

 



Selain daripada itu, saya juga terpanggil membangkitkan isu penghantaran surat kepada CIA untuk meminta sokongan Amerika Syarikat menjelang Pilihanraya Umum Ke-14. Setiap pemimpin harus bertanggungjawab atas tindak tanduknya. Saya harap kerajaan akan melakukan siasatan terhadap perkara yang serius ini dan laporkan hasil siasatan kepada Dewan yang mulia ini dengan kadar segera. Tuan Yang di-Pertua, dalam usaha meningkatkan kemajuan dan perkembangan ekonomi di kawasan saya, Taiping juga dikenali sebagai bandar warisan sejarah. Saya terpanggil untuk membangkitkan dua projek yang kian lama diutarakan tetapi masih belum dilaksanakan. Demi menggiatkan lagi aktiviti pelancongan dan menarik lebih ramai pelawat ke destinasi peranginan Bukit Larut, Projek Kereta Kabel Bukit Larut yang telah dirancang pada abad yang lalu haruslah dilaksanakan. Kedua, Projek Menaik Taraf Pasar Besar Taiping yang mewarisi reka bentuk yang unik dan bersejarah juga harus dilaksanakan dalam masa terdekat. Cadangan mewujudkan Pasar Besar Taiping yang bersejarah mengikut idea dan model Fremantle Markets di Perth, Australia akan menjadi bangunan bersejarah tersebut satu destinasi utama untuk menarik pelawat domestik dan luar negara mengunjungi bandar warisan Taiping. Sedikit lagi ya. Oleh itu, demi rakyat Taiping, saya terpanggil memohon Menteri Pelancongan dengan sokongan Menteri Kewangan akan menyasarkan pembangunan bandar Taiping sebagai bandar warisan sejarah untuk tiga tahun yang akan datang. Akhir kata, saya memohon menyokong Usul. Sekian, terima kasih. Timbalan Yang di-Pertua [Tuan Nga Kor Ming]: Terima kasih Yang Berhormat Taiping kerana telah membawakan suara orang Perak. Sekarang saya menjemput Yang Berhormat Jasin. 12.08 tgh. Datuk Seri Haji Ahmad bin Hamzah [Jasin]: Bismillahi Rahmani Rahim. Terima kasih Tuan Yang di-Pertua, memberikan saya peluang untuk bersama-sama mengambil bahagian dalam perbahasan Menjunjung Kasih Titah Duli Yang Maha Mulia Seri Paduka Baginda Yang di-Pertuan Agong. Pertama, saya ingin mengucapkan setinggi-tinggi tahniah kepada Kerajaan Pakatan Harapan yang telah berjaya untuk membentuk kerajaan. Akan tetapi, sepatutnya Pakatan Harapan tidak perlu mengambil masa yang panjang untuk merancakkan lagi ekonomi kita kerana Kerajaan Barisan Nasional yang lalu telah menyerahkan sebuah negara dalam keadaan yang aman, keadaan yang makmur dan juga maju. Kalau kita lihat, Malaysia adalah negara nombor tiga paling aman di Asia dan tangga ke-29 dalam dunia. #1210 Kedua, menurut Human Development Index, Malaysia adalah negara ke-59 termaju dalam kalangan 168 buah negara di dunia. Daya saing kita berada pada tangga ke-23 seluruh dunia. Nilai GDP kita ialah kira-kira RM1.3 trilion dengan pertumbuhan yang kukuh iaitu sebanyak 5.9 peratus pada tahun 2017. Full employment, kadar inflasi kita hanya pada kadar 1.4 peratus pada April 2018. Pendapatan isi rumah pula telah meningkat, kadar kemiskinan kita hampir sifar iaitu sebanyak 0.4 peratus pada tahun 2016. Daripada struktur ekonomi, Kerajaan Barisan Nasional telah berjaya mentransformasikan serta mempelbagaikan ekonomi kita agar kita kurang bergantung kepada pulangan komoditi dan kita berjaya melebarkan base kita untuk memungut hasil kerajaan melalui GST. Oleh yang demikian, defisit fiskal kita telah dapat diturunkan kepada tiga peratus pada tahun 2017. Lalu negara kita telah mendapat financial rating yang cukup baik dan ini satu cabaran utama kepada Kerajaan Pakatan Harapan sama ada mereka mempunyai kemampuan untuk mempertahankan kejayaan yang telah dicapai oleh Kerajaan Barisan Nasional yang lalu.